EPIZODA MOŽE SADRŽAVATI UZNEMIRUJUĆE PRIZORE SUICIDA.
AKO VAM JE POTREBNA POMOĆ, POSJETITE WANNATALKABOUTIT.COM.
NETFLIXOVA DOKUMENTARNA SERIJA
Što se dogodilo tog dana?
Kako je čamac dospio tako daleko?
Kako nijedan drugi brod nije primijetio
plovilo bez ljudi koje je prešlo toliku udaljenost?
Toliko toga nije imalo smisla.
Nisu potvrdili ubojstvo ni samoubojstvo.
Svaka razumna osoba odmah bi zaključila da nije riječ o samoubojstvu.
Riječ je o ubojstvu.
Kad smo se doselili ovamo, Bradenton je bio prilično malen grad.
Moj suprug Pat i ja mogli smo si priuštiti kuću na rijeci.
PATRICKOVA SUPRUGA
Bilo je to sjajno mjesto za odgoj djece.
Velik dio djetinjstva u Bradentonu proveo sam na vodi, loveći ribu.
Bilo mi je zabavno.
Znao sam mjesta na obali na koja bih došao gumenim čamcem.
PATRICKOV SIN
Iskočili bismo iz čamca i družili se.
O, Bože!
Stani!
Moj brat Pat i ja odrasli smo na vodi.
Brodovi su bili svuda. Svi smo ih imali.
Često smo plovili.
Patov čamac bio je Stumpnocker od četiri metra.
Odrastajući, Pat je žudio za njim.
Bio je to brod njegovih snova.
Stumpnocker je brend. Riječ je o čamcu s ravnim dnom.
Stumpnocker je bio namijenjen za rijeku Braden
koja je izrazito plitka.
Išli bismo u lov na ciple i iskustvo je bilo čarobno.
Vidjeli biste ribu kako pliva
zbog srebrnkastog odsjaja u vodi.
To je bilo baš zabavno.
Rijeka je bila mirno mjesto.
27. SIJEČNJA 2013. NEDJELJA
Dana 27. siječnja 2013.
išla sam u posjet sestri u Sarasoti.
Nisam znala koji su Patovi planovi,
ali imao je brojne izvanbrodske motore na kojima bi uvijek rado radio.
Pat mi je poželio ugodan dan, poljubio me i otišla sam.
Došla sam kući u 18.30 ili 19.00 h.
Kad sam došla kući, Pat nije bio ondje.
Kamionet mu je bio ondje, pa sam mislila da je kod susjeda.
Nazvala sam ga na mobitel,
ali Pat nije volio nositi mobitel sa sobom.
Nije bilo iznenađujuće što se nije javio.
Izašla sam i potražila ga. Pogledala sam po susjedstvu.
Nisam ga vidjela.
Imali smo uspostavljenu rutinu.
Nedjelja je bila večer prije radnog dana.
Oko 19 h bismo privodili aktivnosti kraju i odmarali se,
pa je bilo čudno što nije kod kuće.
Kako je večer odmicala, postajala sam sve nervoznija.
Otišla sam do mjesta gdje je držao Stumpnocker.
Nije bio ondje.
Kad sam vidjela da nema Stumpnockera,
shvatila sam da trebam pomoć.
Stoga sam nazvala sina Milesa.
Bio sam u Tampi na preddiplomskom studiju.
Rekao sam mami da se ne brine.
Mislim da je tata razgovarao s jednim od stričeva dan ranije
i spomenuo je da će malo provozati čamac.
Samo da malo zagrije motor.
Vratit će se. Za njega nije bilo brige
da neće naći svoj put kući.
Kasnije me opet nazvala i rekla da se nije vratio.
Znao sam da je nešto drukčije, odnosno neuobičajeno
te sam odmah napustio Tampu i odvezao se u Bradenton.
Nazvala sam šurjaka.
To je bilo u 23.00 h.
Oklijevala sam i nisam ga htjela pitati
da sjedne u čamac i pokuša pronaći Pata,
ali pitao me želim li da to učini i potvrdila sam.
Stričevi su me dočekali kod rampe za brodove s mojim čamcem.
Uskočio sam u čamac i počeli smo s potragom.
KUĆA MULLINSOVIH
Usredotočili smo se na rijeku Braden jer smo znali da je u čamcu
koji je namijenjen za plitku vodu.
Malo je vjerojatno da bi Stumpnockerom plovio po rijeci Manatee.
Bio je namijenjen za plovidbu rijekom Braden i ondje se zadržavao.
Provjerili smo glavne riječne puteve i kad ništa nismo našli,
počeli smo obilaziti sve kutke i zakutke te tokove rijeke.
Nakon 23 h primili smo poziv Patrickove supruge, Jill Mullins,
da je Patrick nestao.
Isplovio je i nije se vratio.
Postavili smo uobičajena pitanja u slučaju nestanka osobe.
Je li bilo kakvih problema i je li ostavio poruku.
Je li imao mobitel sa sobom, što on nije.
Kakav je naš odnos, jesmo li imali problema s novcem.
Posjedujemo li ja ili moj suprug oružje.
Provjerili su nekoliko kafića na rijeci.
Pat nije baš zalazio u kafiće, ni na rijeci ni inače.
Služba pomorske policije započela je potragu
kako bismo pronašli izgubljenog nautičara.
Susjedi su vidjeli Patricka kako isplovljava oko 15.00 h tog dana.
Nije bilo naznaka da je netko s njim.
Njegov je čamac bio namijenjen za rijeku.
Usredotočili smo se na područje rijeke Braden i Manatee.
Onda se uključila i Obalna straža.
U 2.40 h 28. siječnja
policijska postaja obavijestila nas je o nestanku g. Mullinsa.
ZAPOVJEDNIK OBALNE STRAŽE
OBALNA STRAŽA
Tada nismo znali plovi li čamcem ili je u vodi.
U operaciji traganja i spašavanja, vrijeme nije na vašoj strani.
Što dulje tragate, to se više širi područje potrage,
a mi nismo znali što točno tražimo.
Čamac u uspravnom položaju, prevrnut čamac ili osobu u vodi.
Helikopteri su nadlijetali naše susjedstvo čitavu noć.
Bila sam jako zabrinuta. Nešto nije bilo u redu.
Moja je prva pretpostavka bila
da mu se narušilo zdravlje ili da je imao problema s leđima.
OBITELJSKI PRIJATELJ
Možda je ozlijedio leđa.
Očekivali smo da će ga pronaći na obali s prijelomom nekog dijela tijela.
Morala je biti riječ o zdravstvenom problemu
jer da se nešto dogodilo s čamcem,
teško je povjerovati da on to ne bi popravio i vratio se kući.
28. SIJEČNJA 2013. SUTRADAN
Dan nakon Patrickova nestanka,
nazvali su nas iz policijske postaje u Manateeu i rekli da je čamac pronađen.
FOTOGRAFIJA IZ ARHIVE DOKAZA
Čamac je pronađen sjeverozapadno od Egmont Keya.
Pronađen je na plovnom putu
koji koriste mnogi veliki kontejnerski brodovi
za dostavu robe.
Definitivno ne ondje gdje bi trebao biti.
Čamac je bio nevjerojatno daleko.
Tako daleko od naše kuće.
Ne znam kako je dospio onamo.
IZ ARHIVE DOKAZA
Stvari su mu bile u čamcu.
Ali on nije bio ondje.
U čamcu je bio prsluk za spašavanje, sunčane naočale i slamnati šešir.
Ali sidro nije bilo u čamcu i nije bilo goriva.
Motor je bio u praznom hodu.
Motor je bio upaljen,
pa je vjerojatno nestalo goriva dok je bio u praznom hodu.
Nije izgledalo kao mjesto zločina.
Nije bilo tragova ozljeda ili trauma.
Možda mu je pozlilo ili je pao.
Možda se motor pokvario, pa je napustio čamac.
Nije bilo poznato.
Proveli smo sveobuhvatnu istragu Pata
da provjerimo je li imao financijskih problema.
Provjerili smo s kim je kontaktirao.
Nije imao sumnjivu prošlost
ni probleme na temelju kojih bismo zaključili
da je on ili netko drugi odgovoran za njegov nestanak.
Nismo znali što mu se dogodilo.
Nakon pronalaska čamca,
naposljetku je vraćen obitelji.
Otišli smo pogledati čamac.
Isprva ništa nije bilo neobično.
Ali primijetili smo
svjetlocrvene tragove na boku čamca.
To prije nije bilo ondje.
To smo primijetili, ali nismo znali što o tome misliti.
Nakon što je čamac pronađen bez mog oca
svi su se pitali što dalje i koji je sljedeći korak.
Je li se iskrcao negdje? Koji otok još nismo pretražili?
Što je pošlo po zlu? Samo još pitanja, a nikakvih odgovora.
Vratimo se Patricku.
Pat i ja vjenčali smo se 1983. godine.
Imamo dvoje djece.
Naš stariji sin je Mason, a dvije godine mlađi je Miles.
Moj je tata 22 godine predavao u nižim razredima
prije nego što su on i majka upisali studij i diplomirali.
Oboje su postali knjižničari.
SREDNJA ŠKOLA
Radio je u srednjoj školi
i učenici su ga voljeli i poštovali jer je bio brižan.
Desetero ili dvanaestero djece ostajalo bi do sedam navečer,
a on bi ostao duže i držao knjižnicu otvorenom.
Uvijek je radio s djecom kojoj je trebala dodatna podrška.
Djeca koja nisu imala očinsku figuru u životu.
Imam dva brata i dvije sestre.
Bili smo primorani raditi s rukama
te popravljati, rastavljati i opet sastavljati stvari.
Patu je to sve išlo od ruke.
Bio je sjajan.
Bio je vrlo strog i discipliniran.
Prije svega je bio ozbiljan.
OBITELJSKI PRIJATELJ
Slijedio je pravila.
Uvijek je sve činio kako je trebalo.
Takav je bio, vrlo oprezan.
To je Colemanova stolna svjetiljka.
Dobro je živio. Bio je vitalan.
- Bok, Jill. - Bok, Jill.
Uskoro je trebao u mirovinu.
Veselio se budućnosti.
Obitelj je očajna jer nestalom još nema traga.
Postoje nagađanja da je pao s čamca
mnogo prije negoli su ga pronašli.
Potraga se nastavlja
iako su šanse za preživljavanje male zbog opasnosti od hipotermije.
Nakon pronalaska čamca nastavili smo s potragom
jer smo tražili osobu u vodi.
Prazan čamac bio nam je najbolji trag
na temelju kojeg smo mogli pretpostaviti
gdje bi mogla biti nestala osoba.
Mjesto gdje je pronađen čamac bilo je udaljeno 15 km od obale.
Riječ je o otvorenom oceanu u Meksičkom zaljevu.
Kad pronađemo plovilo bez ljudi na ovakvoj lokaciji,
pokušavamo dokučiti
odakle je plovilo najvjerojatnije došlo
koristeći podatke o površinskim strujama i kretanju vjetra.
Koristimo metodu obrnutog zanošenja.
Vjetar je puhao s istoka,
a struje su se kretale u suprotnom smjeru od obale,
pa smo procijenili da je plovilo vjerojatno došlo s područja
donjeg dijela zaljeva Tampa.
Traganje za osobom tijekom duljeg razdoblja
svakako je izazov.
No ne posustajemo u traganju za nestalima
kad pronađemo prazno plovilo.
Kad je Stumpnocker pronađen, uslijedio je dugačak tjedan.
Čekali smo hoće li pronaći Pata.
Nadali smo se da će ga pronaći živog.
Zapravo smo se molili da ga samo pronađu
jer bilo kakav odgovor je barem odgovor.
5. VELJAČE 2013. DEVET DANA NAKON PATOVA NESTANKA
Kad su pronašli čamac,
a osoba je nestala...
KAPETAN RIBARSKOG BRODA
...svakodnevno sam pecao.
Radim kao instruktor za morski ribolov
i vraćao sam se s čartera.
Kad smo se približili Emerson Pointu, jedan me klijent upitao
što je to ondje.
Mislio sam da vidim tijelo, ali nisam bio siguran.
Polako smo mu se približili.
Tad mi je sinulo.
Rekao sam dečkima da je to onaj učitelj.
ČAMAC PRONAĐEN OVDJE
Pronašli su čamac sjeverno od Egmonta.
Znao sam da će isplivati.
TIJELO PRONAĐENO OVDJE
I bome je isplivao.
Primijetio sam da ima košulju, plave traperice, remen,
a jedna mu je cipela nedostajala.
Sve je bilo čisto kao suza.
Sve dlake na ruci, ruke, sat, novčanik u džepu.
Oko njega je bilo omotano uže.
Bilo je dobro omotano, na složen način,
ispod ruke, oko vrata, oko prsa.
Uže se spuštalo u vodu, a malo sidro bilo je ukopano u pijesak.
Dubina vode bila je najviše 1,2 do 1,8 metara. Na dnu je bio pijesak.
Nisam ga preokrenuo ni dodirnuo,
ali voda je bila kristalno čista.
Pogledao sam i vidio sam lice, ali nije bilo nosa ni crta lica.
Lice bih najbolje mogao usporediti sa špagetima.
Nazvao sam Obalnu stražu Floride,
a agent je stigao za 40 minuta.
Petog veljače nazvali su me
i rekli da su pronašli tijelo.
Da je riječ o Patu.
Bilo je grozno.
Ja sam pretraživao područje gdje su ga našli.
To je bilo moje područje.
Razmišljao sam o tome. Jesam li ga želio pronaći?
Dobro je.
Bolje da ga ja nisam našao.
Mislim da je posrijedi bila puka sreća.
Sjećam se kad su pronašli tijelo.
Koja sreća.
Koja sreća da sam ga imao u životu toliko koliko jesam.
Postoje ljudi koji nisu bili te sreće.
To je bilo tužno.
Možda?
Da.
SUDSKA MEDICINA OKRUG MANATEE
Kad smo dobili tijelo...
OBDUKCIJA
...bilo je potpuno odjeveno.
Nedostajala je jedna cipela, a oko tijela bilo je zavezano uže i sidro.
Tijelo je bilo u stanju umjerenog raspadanja
što je odgovaralo razdoblju od 8 dana koje je proveo u vodi.
PATOLOG OKRUG MANATEE
Ali ne možemo točno odrediti razdoblje.
POTVRDA O SMRTI
Bilo je jasno da je došlo do teške ozljede glave.
Uočeno je šest različitih perforacija
na lijevoj strani lubanje
i jedna veća perforacija na desnoj strani.
To je očito posljedica upotrebe sačmarice s nekim streljivom.
PROSTRIJELNA RANA GLAVE
Ulazna prostrijelna rana bila je zdesna.
Kanal rane išao je zdesna nalijevo, malo prema gore i straga,
pa je izlazna rana bila ovdje.
Ne znamo je li riječ o ubojstvu ili samoubojstvu.
U izvješću o smrti naveli smo da je vrstu smrti nemoguće utvrditi.
No ruke nisu bile svezane,
pa postoji mogućnost da je riječ o samoubojstvu.
Vrlo realna mogućnost.
NIJE MOGUĆE ISKLJUČITI SAMORANJAVANJE ILI RANJAVANJE
Kad smo došli na sudsku medicinu,
patolog nam je rekao da sumnja na samoubojstvo.
Rekao je da bi uže bilo drukčije svezano
da je riječ o ubojstvu.
Odlučila sam razmotriti mogućnost samoubojstva.
Ali nisam mogla naći razlog da im povjerujem da je to istina.
Ja sam Lee Williams i bio sam
istraživački novinar u Herald Tribuneu u Sarasoti.
Policija je tvrdila da je riječ o samoubojstvu prije pronalaska tijela.
Otad su uvjeravali Jill
da prihvati da se njezin muž ubio.
Kad sam razgovarao s policijom o tome,
htjeli su da povjerujem u teoriju o samoubojstvu.
Pokušali su me uvjeriti da pustim to na miru jer je riječ o samoubojstvu
i to je vjerojatno najbolje za obitelj.
Policija je imala teoriju da je zavezao uže oko sebe,
pričvrstio sidro,
sjeo uz rub čamca,
upucao se
i pao u vodu.
Kako su došli do toga?
Zašto bi pod tim okolnostima pretpostavili samoubojstvo?
To nam nije imalo smisla.
Zaista sam bila iznenađena
kad smo saznali da je uzrok smrti prostrijelna rana glave.
U kući nikad nismo imali oružje.
Pata oružje nije zanimalo.
U policijskoj postaji napravili su reviziju njegovih bankovnih računa.
Nikad nije podigao novac za kupnju sačmarice.
Nikad nije posjedovao sačmaricu.
Nikad nije posjedovao metke.
Provjerili smo lokalne preprodavače oružja.
Nitko Patu nije prodao sačmaricu.
Nije pronađena poruka koja bi upućivala na samoubojstvo.
Na temelju onog što znam o njegovom životu i osobnosti,
mislim da u njegovom slučaju samoubojstvo nije bila opcija.
Čak i prije nego što je isplovio čamcem toga dana,
kupio je zaštitne naočale za zavarivanje na popustu
koje nije tad trebao ni planirao koristiti.
No bila je dobra ponuda, pa ih je kupio.
Imao je planove.
Radovao se budućnosti.
Žarko je želio biti djed.
To mu je bilo jako važno.
Tog bismo lipnja proslavili 30. godišnjicu.
Imao je previše toga čemu se radovao da bi nas napustio.
Također, način na koji je uže bilo zavezano oko njega nije imao smisla.
Moj tata ili bilo koji nautičar ne bi tako zavezali čvorove.
Ne bi se koristio takvim čvorovima.
Bio bi mu dovoljan jedan dobar čvor
da je htio počiniti samoubojstvo.
U policiji su ponavljali
da nije riječ o ubojstvu jer mu ruke nisu bile vezane.
Zašto bi mu vezali ruke ako je, primjerice, ubijen prije toga?
Pat bi trebao biti bez svijesti ili mrtav da ga tako zavežu.
POLICIJSKA POSTAJA OKRUG MANATEE
U jednom me trenutku čak glavni istražitelj
nazvao i zamolio da budem razumna.
Tvrdio je da bi mu u slučaju ubojstva uzeli novčanik.
Ne znam zašto je netko ubio mog muža,
ali mislim da to nije učinio zbog osam dolara koje je imao uz sebe.
OBITELJ MULLINS ANGAŽIRALA JE FORENZIČARA 2021.
KAKO BI ISPITAO TEORIJU O SAMOUBOJSTVU.
Trebaš omotati uže oko sebe na isti način.
Zavezati iste čvorove.
Ja sam Lori Baker.
Profesorica sam antropologije i forenzike.
Kad su me nazvali u vezi sa slučajem Patricka Mullinsa,
rekli su mi da nisu sigurni je li riječ o ubojstvu ili samoubojstvu.
Upucan je sačmaricom,
ali on nije pronađen na čamcu.
Sačmarica nije pronađena na čamcu.
Već je i sama pomisao da je bio zavezan užetom zvučala neobično.
Nisam to susretala kod samoubojstava.
- Oko struka. - Dobro.
Pokušavamo rekonstruirati samoubojstvo
odraslog muškarca koji se veže
i stoji na rubu čamca, a sidro je pričvršćeno za njega.
Kako će onda držati oružje
s obzirom na ono što znamo o putanji metka?
U kojem bi položaju sjedio,
a da osigura da padne u vodu sa sačmaricom
dok je zavezan za sidro?
Hajde baci sidro u vodu.
- Dobro vuče. U redu. - Da.
Kut pucanja u ovom je slučaju neobičan i nimalo tipičan za samoubojstvo.
Ako pretpostavimo da je duljina cijevi 45 cm,
kao kod taktičke sačmarice,
to je teško i nezgrapno oružje.
Namjestit ćete je
pored područja na koje pucate.
Zanimljivo, kad pogledamo kostur,
nema crnih tragova.
Bilo bi sigurno nekih tragova da hitac ispaljen iz blizine.
Rana nije nastala hicem iz blizine, a riječ je o dugocijevnom oružju,
pa nije vjerojatno da se to tako odvilo.
Iz našeg iskustva, kod samoubojstva oružjem puca se iz blizine.
Usta cijevi oružja postavljaju se izravno na kožu u trenutku ispaljivanja.
Ali u ovom slučaju rana je bila s bočne strane glave.
Još nisam vidio strijelnu ranu od sačmarice na tom mjestu.
Oružje treba biti usmjereno prema čeljusti na ovom mjestu,
ali ne smije biti pod kutem, pa...
Ovo je neprirodan položaj.
- Neprirodan je položaj. - Nije prirodan.
S prostrijelnom ranom glave
dolazi i izvjesna količina krvi
koja bi dospjela u čamac.
Bilo bi gotovo nemoguće tako pucati, a da krv ne dospije u čamac.
Kad smo pronašli tijelo, analizirali smo čamac
pomoću luminola kako bismo otkrili tragove krvi.
Nažalost, nismo našli tragove krvi.
Možda krv nije dospjela u čamac.
Nismo bili sigurni.
Nismo imali dovoljno informacija da bismo išta zaključili.
Ne mogu to prihvatiti.
Dok smo stajali ondje, bilo je veoma mirno.
Nije bilo vjetra, ali bio je lagani povjetarac.
Uz povjetarac i količinu prskanja
uslijed ozljede nastale takvim projektilom
vrlo je teško, čak i kad pokušate,
učiniti to bez ostavljanja tragova.
Zbog nepostojanja tragova, čini mi se
da je malo vjerojatno da se to dogodilo u čamcu.
Očito je da nije ubijen u čamcu. Nema nikakvih bioloških tragova.
Dakle, ubijen je drugdje. Svaka bi razumna osoba zaključila
da nije riječ o samoubojstvu.
Ovo je ubojstvo.
Kad sam pregledala fotografije, iznenadilo me
što nije bilo nikakvih naznaka lešinara
koji bi ostavili tragove na tijelu
koje je bilo u vodi gotovo 10 dana.
Kod prostrijelne rane glave ima mnogo krvi.
U roku od nekoliko minuta,
vidljiva je aktivnost lešinara, organizama iz vode.
Ruke mu nisu ozlijeđene ni na koji način.
U slučaju otvorene rane,
morski psi mogu namirisati krv na udaljenosti od 400 do 800 metara.
Na ovom području ima mnogo morskih pasa.
Čak i ovdje ima aligatora. Mnogo je života u ovim vodama.
Pitam se
je li uopće bio u vodi deset dana.
Stoga se pitam je li bio na nekom drugom mjestu
neko vrijeme prije nego što je bačen u vodu.
Možda su ga držali na kopnu?
Tko zna.
Moja je teorija da je na rijeci naišao na nešto
što nije smio vidjeti.
Možda se ponio kao dobri Samaritanac
i htio je pomoći nekome.
To ima najviše smisla jer je bio takve naravi.
Da je moj tata spazio nekoga s mehaničkim kvarom na motoru,
siguran sam da bi prišao i pokušao pomoći.
Kad je čamac pronađen, motor je bio u praznom hodu.
Vjerojatno je uzeo stanku dok je nešto radio.
Tata bi ostavio upaljen motor za kratka stajanja.
Motor stavljate u prazni hod kad ulazite na dok
ili ako se želite zaustaviti i pogledati nešto.
Moje je mišljenje
da je Pat Mullins iz svog čamca vidio nešto što nije smio vidjeti.
I zbog toga su ga ubili.
Zapitate se, što je vrijedno oduzimanja čovjekova života.
Vjerojatno krijumčarenje droge ili neke druge zabranjene robe.
Bradenton i rijeka Braden sjajna su mjesta za rekreaciju.
Ali neki ljudi koriste rijeku u loše svrhe.
Bilo je mnogo krađa motornih čamaca.
Neki ljudi ilegalno love ribu,
a čuo sam da se rijeka koristi i za prijevoz droge.
PATOV ČAMAC
Patov je čamac pronađen duboko u zaljevu,
a on nikad ni nije tim čamcem ulazio u zaljev.
PATOVO TIJELO
Tko god da ga je ubio,
možda je ostavio čamac u zaljevu da ga se riješi.
Vjerojatno su ga se htjeli riješiti
ili su ga onamo oteglili i prerezali uže.
Upravo prolazimo pored željezničkog mosta.
Da bi Stumpnocker završio ondje gdje je pronađen,
morao je proći ovaj most.
Na mostu su postavljene kamere
koje snimaju sve brodove koji prolaze.
Ulovile bi čamac i mog tatu kako prolaze,
ako je čamcem plovio ovuda.
Znali bismo.
Je li bio sam ili s prijateljem?
Je li teglio čamac?
Je li nekome pomagao?
Pomaže li netko njemu?
Bilo kakva informacija u vezi sa Stumpnockerom bila bi dragocjena.
POLICIJSKA POSTAJA OKRUG MANATEE
Dobili smo snimku
ubrzo nakon nesretnog slučaja.
Nažalost, zaposlenici CSX-a
preuzeli su oštećenu datoteku.
OŠTEĆENA SIGURNOSNA KOPIJA
Ponovno smo se obratili i snimka je opet bila oštećena.
NEUSPJELO PREUZIMANJE
Bio sam razočaran.
Bio sam frustriran jer smo se nalazili pred zidom,
a ta nam je snimka bila toliko važna.
Frustrirajuće je.
Nemamo nikakve činjenice ni odgovore, samo teorije.
Ali smatram da je ubijen.
Netko ga je ubio.
Tko je to učinio jest pitanje za milijun dolara.
Na početku istrage razgovaramo s čim više ljudi.
S Damonom Crestwoodom, dobrim prijateljem Patrickova brata,
koji je poznavao Patricka, razgovarali smo više puta.
Damon je obiteljski prijatelj.
Znao sam ga s obiteljskih okupljanja.
Na Dan sjećanja okupila bi se obitelj i prijatelji.
Bavili bismo se vodenim sportovima i zabavljali se.
Dobro.
Moj otac nije bio blizak s Damonom.
Moja ga je obitelj znala preko mog strica.
Upoznao sam Damona '89. ili '90. i brzo smo postali prijatelji.
Neko je vrijeme vodio svoj restoran i bio je nadaren kuhar.
Damon je bio drag.
Upoznao sam ga s 12 godina.
Bio je nešto stariji od mene.
Bio je simpatičan, pouzdan i divan čovjek.
Ali nakon Patova nestanka,
Damonovo se ponašanje najednom drastično promijenilo.
Damon je bio vrlo uzrujan zbog vijesti o Patovom nestanku i mogućoj smrti.
I to gotovo pretjerano.
Briznuo bi u plač i nekontrolirano bi jecao.
Katkad bi dolazio u kuću.
Nisam ga takvog poznavao.
Nakon što je Pat umro,
Damon mi je rekao
da bi često odlazio do rijeke Manatee
i ondje plakao i jecao satima.
Poznavao je tatu.
Poznavali su se, ali nisu bili dugogodišnji bliski prijatelji
od kakvog bi očekivao takvu reakciju.
Damon nije bio sav svoj.
Stalno me ispitivao bi li i dalje bio njegov prijatelj da se nešto dogodi
i može li računati na mene.
Nitko od nas nije točno znao zašto.
Pat je ubijen u siječnju.
Moja supruga i ja, ali i svi ostali,
primijetili smo da je imao psihički slom svakog siječnja,
točan kao sat, nakon Patove smrti.
Postao sam nemiran sluteći
da je znao više nego što je ikad priznao.
Na kraju se Damon povjerio da je uzimao kristalni metamfetamin.
Mark je psihijatar i rekao je da ga držimo na oku.
Posao mi je pratiti ponašanje ljudi.
Postao je sve paranoičniji i impulzivniji.
Imao je ispade i bio je nestabilan, zbog čega nas je sve zabrinuo.
Na Dan sjećanja nakon tatine smrti
imali smo okupljanje za obitelj i prijatelje.
Damon je došao
i vidio sam ga kako veže uže za svog psa,
a zatim i oko sebe.
Uže je bilo zavezano kao i na Patovu tijelu.
To je bilo jako zabrinjavajuće.
Vezanje užeta bilo je uznemirujuće.
Vezanje oko struka.
Bili smo izvan sebe.
Tad smo ga suočili s time.
Pitali smo ga što se događa i da se ponaša čudno.
Nije dao nikakvo objašnjenje.
Postoji još nešto što ga povezalo
još čvršće sa slučajem.
Kad je čamac pronađen, primijetio sam
crvene tragove na boku čamca.
Zatim smo uočili da Damonov čamac na sebi ima crvenu traku.
Damon je živio uz obalu otkud bi plovio čamcem po rijeci Manatee,
blizu izlaza u zaljev Tampa.
Na tom je području pronađeno Patovo tijelo.
PATOVO TIJELO DAMONOVA KUĆA
Zbog svog nestabilnog ponašanja,
crvena boja počela ga je povezivati sa slučajem.
Pomislili smo da bi to valjalo istražiti.
Policija je htjela uzeti uzorak boje čamca i znali su da je crven.
Damon ih nije dao dopuštenje.
Rekao je da nije umiješan
i da ne zna što se dogodilo Patu.
Ubrzo je i odbijao razgovarati s nama.
Nismo imali dovoljno da nastavimo istragu
o njegovoj odgovornosti jer nismo imali svjedoke.
Tu je sve stalo i nisu više pokušavali
razgovarati s Damonom
ni dobiti uzorak boje s čamca.
Damon je umro 5. travnja 2017.
Oko četiri i pol godine nakon Patove smrti.
Predozirao se, vjerojatno metamfetaminom.
Imao je 48 godina
i to je bio novi udarac
jer smo se nadali da će nam Damon reći da nešto zna.
Nakon što je Damon preminuo,
njegova je kći dala dopuštenje
za uzimanje uzorka boje s čamca
i provjeru je li riječ o istoj boji kao na boku Stumpnockera.
DAMONOV ČAMAC PATOV ČAMAC
Mislili smo da se mičemo s mrtve točke.
Povratna informacija iz policije bila je
da se boje poklapaju, ali da to nije bitno.
U izvješću stoji:
„Čamac se ne može eliminirati kao mogući izvor crvenih tragova
na žrtvinom čamcu.”
Tako su to sročili.
Crvena je boja veoma česta.
Ne možemo tvrditi o kojem je proizvođaču riječ.
To je bio zaključak analize.
Nisu uzeli rezultate analize u obzir
tvrdeći da se te godine proizvodilo mnogo boje
i da to ništa ne znači.
Meni to jest nešto značilo.
To nešto znači. Malo je vjerojatno da bi nešto drugo
okrznulo čamac, a poklapalo se s bojom na Damonovom čamcu.
S obzirom na Damonovo čudno ponašanje
i njegovu opsesiju Patovom smrću,
mislim da je Damon znao što se dogodilo Patu.
Postoje teorije o načinima tatine interakcije s Damonom
koji su možda završili ubojstvom.
Možda je vozio i ugledao Damonov čamac
s podignutim motorom te je otišao ravno k njemu.
Pomoći mu.
Ne znam ni je li Damon isplovio čamcem.
Možda je to bio netko drugi.
Nemam scenarij koji bi sve ovo objasnio.
Sve je moguće.
Nakon istrage,
više je pitanja nego odgovora o događajima tog dana.
Voljeli bismo pomoći obitelji
i pronaći odgovore kako bi ostavili to iza sebe.
Ne znamo. Zato provodimo istragu o smrti.
Ne znamo što se dogodilo.
Većinom u slučajevima ubojstva imamo informacije
koje upućuju na postojanje razloga ili motiva za ubojstvo.
Nije bilo nikakvih naznaka pljačke.
NEMOGUĆE UTVRDITI
S druge strane,
glavni razlog zbog kojeg smo razmatrali samoubojstvo
jest neobičan način vezanja užeta oko tijela.
Bilo je zavezano tako da je moguće da je osoba to sama učinila.
Zbog toga nismo mogli odbaciti samoubojstvo kao vrstu smrti.
Naposljetku nismo mogli zaključiti
da je ubojstvo vjerojatnije
ili da je samoubojstvo vjerojatnije.
Samo smo mogli reći da su obje smrti vjerojatne.
Preostalo nam je jedno: vrstu smrti nemoguće je utvrditi.
Nakon prve godišnjice smrti počela sam postavljati letke
jer nismo bili ništa bliže odgovoru.
Nazvali su me nekoliko puta.
Nismo saznali ništa što je bilo pretjerano korisno.
No i policija je primila nekoliko poziva.
NAGRADA: 20 000 DOLARA
Kao što mi jedan od njegove braće kaže, Patu ovo nikako ne bi bilo drago.
Mrzio bi ovo jer je živio pritajeno.
Nije trebao ni volio pozornost.
Ali nije trebao umrijeti.
Tko je god to učinio, predstavlja opasnost za druge.
Devet godina poslije
smatram da će netko negdje imati neke odgovore.
Ne treba gubiti nadu.
Katkad dođe do preokreta u zaboravljenim slučajevima desetljećima poslije.
Nešto slično moglo bi se dogoditi i nama.
Moja djeca moraju znati što se dogodilo njihovu ocu.
To nije lijepa priča i nedostaje joj zaključak.
Nemamo odgovore, ali ne odustajem.
AKO IMATE BILO KAKVE INFORMACIJE O ZAGONETNOJ SMRTI PATRICKA MULLINSA,
POSJETITE UNSOLVED.COM.
Prijevod titlova: Filip Lažnjak